C 380/4
HR
Službeni list Europske unije
3.10.2022.
Tuženik: Dyrektor Izby Administracji Skarbowej w Lublinie
Prethodna pitanja 1.
Treba li članak 203.
Direktive Vijeća 2006/112/EZ od 28. studenoga 2006.
o zajedničkom sustavu poreza na dodanu vrijednost (1) tumačiti na način da, u situaciji u kojoj je zaposlenik poreznog obveznika PDV-a izdao lažni račun s iskazanim PDV-om na kojem je naveo podatke poslodavca kao poreznog obveznika bez njegova znanja i pristanka, osobom koja iskazuje PDV na računu i koja je dužna platiti PDV treba smatrati: — poreznog obveznika PDV-a čiji su podaci nezakonito upotrijebljeni na računu ili — zaposlenika koji je nezakonito iskazao PDV na računu koristeći pritom podatke subjekta koji je porezni obveznik PDV-a? 2.
Je li za odgovor na pitanje koga u smislu članka 203.
Direktive Vijeća 2006/112/EZ treba smatrati osobom koja iskazuje PDV na računu te je dužna platiti PDV u okolnostima iz točke 1. relevantno to da se poreznom obvezniku PDV-a čiji je zaposlenik nezakonito naveo na računu s iskazanim PDV-om podatke poreznog obveznika koji ga zapošljava može prigovoriti nepostojanje dužne pažnje u nadzoru zaposlenika?
(1)
SL 2006., L 347, str. 1.
(SL, posebno izdanje na hrvatskom jeziku, poglavlje 9., svezak 1., str. 120.)
Zahtjev za prethodnu odluku koji je 7. srpnja 2022.
uputio Raad van State (Nizozemska) – RTL Nederland BV, RTL Nieuws BV/Minister van Infrastructuur en Waterstaat (Predmet C-451/22) (2022/C 380/06) Jezik postupka: nizozemski Sud koji je uputio zahtjev Raad van State
Stranke glavnog postupka Tužitelji: RTL Nederland BV, RTL Nieuws BV Tuženik: Minister van Infrastructuur en Waterstaat
Prethodna pitanja 1.
Na koji način treba tumačiti podatke o „događajima” i „primjerenu povjerljivost” u smislu članka 15. stavka 1.
Uredbe br.
376/2014 (1) i s obzirom na slobodu izražavanja i informiranja utvrđenu člankom 11.
Povelje i člankom 10.
EKLJP-a? 2.
Treba li članak 15. stavak 1.
Uredbe br.
376/2014 s obzirom na slobodu izražavanja i informiranja utvrđenu člankom 11.
Povelje i člankom 10.
EKLJP-a tumačiti na način da je u skladu s tim člankom nacionalna odredba poput one o kojoj je riječ u glavnom postupku, na temelju koje se ne smije otkriti nijedna informacija o prijavljenim događajima? 3.
Ako je odgovor na drugo pitanje niječan: smije li nacionalno tijelo primijeniti opću nacionalnu odredbu o otkrivanju u skladu s kojom se informacije ne stavljaju na raspolaganje ako stavljanje na raspolaganje ne nadilazi važnost interesa koji su povezani, primjerice, s odnosima s drugim državama i međunarodnim organizacijama, inspekcijom, kontrolom i nadzorom koje provode državna tijela, poštovanjem privatnog života i izbjegavanjem neproporcionalnog davanja prednosti fizičkim ili pravnim osobama ili diskriminacije fizičkih ili pravnih osoba?